ΠΗΓΗ ΒΙΟΜΗΧΑΝΙΚΕΣ ΜΟΝΑΔΕΣ (αρχές 20ου αι.)

1. Το Σαπωνοποιείο των αδελφών Ζαβογιάννη λειτουργούσε αρχικά στο Πειραιά και τον Οκτώβριο του 1876 καταστράφηκε ολοσχερώς από πυρκαγιά. Το 1880 η επιχείρηση μεταφέρθηκε στον όρμο των Φωρών και αποτέλεσε την πρώτη βιομηχανική μονάδα της περιοχής. Η περιοχή το 1880, οπότε και ολοκληρώθηκε η εγκατάσταση ήταν εντελώς έρημη, ενώ την επόμενη χρονιά τα δημοτικά σφαγεία ξεκίνησαν τη λειτουργία τους. To Σαπωνοποιείο του, εντοπίζεται στο σύνολο των Επαγγελματικών Οδηγών έως το 1930.

2. Το 1906 ξεκίνησε την λειτουργία της κατασκευής τσιμέντου Portland artificiel και κατασκευής προϊόντων τσιμέντου το Αγγειοπλαστείο-Τσιμεντοποιείο Ν. Ζαβογιάννης-Ζαμάνος και σε ιδιόκτητο χώρο συνολικής εκτάσεως 20.000 τετραγωνικών πήχεων. [….]. Στη νέα εταιρεία μεταβίβασαν οι ιδρυτές της και τα λατομεία ιδιοκτησίας τους που βρίσκονταν στη θέση Πηγάδια Σταυρού στη περιφέρεια Πειραιά εκτάσεως 16.000 τετραγωνικών πήχεων. Τα πετρώματα μεταφέρονταν από το λατομείο στο εργοστάσιο «δι’ εναερίου σιδηροδρόμου», ο οποίος είχε μήκος 2.200 μέτρα και μπορούσε να μεταφέρει 380 τόνους σε 10 ώρες. Την διοίκηση της εταιρείας είχε 7μελές ή 9μελές Διοικητικό Συμβούλιο το οποίο εξέλεγε τους δύο διευθυντές.

Το 1911 μετατράπηκε σε Ανώνυμη Εταιρεία υπό την επωνυμία «Γενική Εταιρεία Τσιμέντων». […] Η νέα εταιρεία σύμφωνα με το καταστατικό της εξειδικευόταν στην κατασκευή και εμπορία τσιμέντου, προϊόντων τσιμέντου και οικοδομήσιμων υλικών. Είχε εταιρικό κεφάλαιο 2.000.000 δρχ, διαιρούμενο σε είκοσι χιλιάδες μετοχές αξίας εκατό δρχ. η καθεμία. Αρχικά θα εκδίδονταν 10.000 μετοχές και οι υπόλοιπες στη συνέχεια μετά από απόφαση του Δ.Σ[…]

Την περίοδο εκείνη (1921) η εταιρεία απασχολούσε περισσότερους από 400 εργάτες και παρήγαγε καθημερινά 120 τόνους τσιμέντου με αυξητικές τάσεις και στόχο η ετήσια παραγωγή να φτάσει, λόγω της συνεχούς ζήτησης, τους 60.000 τόνους.

3. Το μηχανουργείο του κωνσταντινουπολίτη εμπόρου Γεώργιου Βασιλειάδη, από το 1861 και για ένα σχεδόν αιώνα, κατασκεύαζε κιγκλιδώματα, γεωργικές μηχανές, εκκοκκιστήρια, γεωργικά πιεστήρια και ελαιοτριβεία ( αρχικά). Στα τέλη του 19ου αιώνα, είχε επεκταθεί σε πιο σύνθετες και περίπλοκες κατασκευές, όπως οι σιδηροδρομικές ατμομηχανές και τα μηχανικά συστήματα πλοίων, ενώ διέθετε και ξυλουργείο. Ακολούθησε η επισκευή και η ναυπήγηση πλοίων εκτοπίσματος έως 3.500 τόνων.

Το 1898 αγοράστηκε το οικόπεδο που στέγασε τις εγκαταστάσεις του ναυπηγείου και αποφασίστηκε η μεταφορά του μηχανουργείου στον ίδιο χώρο. Το οικόπεδο είχε εμβαδόν 38.500 τ.μ., Οι ογκώδεις κτιριακές μονάδες –μηχανουργείο, λεβητοποιείο, χυτήριο, ηλεκτρικοί υποσταθμοί–, οι μικρότερες εγκαταστάσεις –μηχανοστάσια, αποθήκες, γραφεία–, οι χτιστές προβλήτες, η νεωλκός και το ναυπηγείο συνέθεταν μια ακμάζουσα βιομηχανική μονάδα με εκατοντάδες εργαζόμενους.

4. Η Εταιρεία Λιπασμάτων ιδρύθηκε το 1909 με εταιρικό κεφάλαιο 2.000.000 δρχ. –διαιρεμένο σε 20.000 ισάξιες μετοχές– και μετόχους πλήθος κεφαλαιούχων, επιστημόνων, χημικών, γεωπόνων και μηχανικών, αλλά και απευθείας συμμετοχή των τραπεζών. χημικών προϊόντων**.** […]

Τον Οκτώβριο του 1910 ολοκληρώθηκε η κατασκευή των εγκαταστάσεων και η αγορά των μηχανημάτων –για τα οποία δαπανήθηκαν 1.375.000 δρχ.– και το εργοστάσιο ξεκίνησε να λειτουργεί με ατμομηχανή 600 ίππων.[…]. Επιπλέον κατασκευάστηκε προβλήτα και ταινιόδρομος για φορτοεκφόρτωση των πλοίων με πρώτες ύλες και εμπορεύματα.

Η ίδρυση της Εταιρείας Λιπασμάτων οριοθέτησε την εξέλιξη του –αδιαμόρφωτου έως τότε– χώρου, λόγω του μεγέθους και του είδους της σε περισσότερα από 200 στρέμματα κατασκευάστηκαν 100 και πλέον μονάδες δομημένης επιφάνειας που ξεπερνούσαν τα 140.000 τετραγωνικά μέτρα. Στην απέραντη αυτή έκταση παράγονταν ποικίλοι τύποι χημικών λιπασμάτων, φωσφορικό και θειικό οξύ, χρησιμοποιώντας πλήθος πρώτων υλών προερχόμενων από το ζωικό βασίλειο, τα ορυκτά και την ατμόσφαιρα. Όταν ξεκίνησε τη λειτουργία της, το 1910, απασχολούσε περίπου δύο εκατοντάδες εργάτες και εργάτριες, ενώ στα τέλη της δεκαετίας του 1920, το προσωπικό έφτανε τους 1.850 εργαζόμενους.

Ινστιτούτο Ιστορικών Ερευνών http://synoikismoi.eie.gr